Ole Olsen Amundrød

Ole Olsen Amundrød (født 30. mai 1771 på gården Ousby, dagens  Østby i Tjølling, død 24. mars 1835) var en norsk bonde og eidsvollsmann.Tallak Lindstøl: Stortinget og Statsraadet, Kristiania, 1914. B. 1 D. 1 : Biografier A-K digital utgave side 25 

Ole Amundrød var sønn av bonden Ole Jacobsen på Østby i Tjølling. I 1801 ble han utnevnt til klokker og skoleholder. Disse stillingene beholdt han til 1810.  Etter å ha giftet seg med odelsjenta Ingeborg Maria Kristoffersdatter i 1808 overtok han svigerfarens gård Amundrød i 1813. 

Sammen med Iver Magnussen Hesselberg og Anders Grønneberg ble han valgt til å representere Laurvigen grevskap til riksforsamlingen på Eidsvoll i 1814.Riksforsamlingen våren 1814  fra Norsk samfunnsvitenskapelig datatjenestes politikerarkivAmundrød var 3. representant. Han tilhørte selvstendighetspartiet.Biografi på Eidsvoll 1814 Han leverte et eget skriftlig forslag om avskaffelse av pensjoner. Den 17. mai var han syk, men leverte et skriftlig votum på Christian Frederik som konge. 

Etter at han kom tilbake fra Eidsvoll i 1814 bygget han på våningshuset på Amundrød til gjestgiveri og skysstasjon. Bygningen brant ned i 1902.  

17. mai 1899 ble det avduket en bautastein over Amundrød og Iver Hesselberg utenfor Tjølling kirke.Tallak Lindstøl: Stortinget og Statsraadet, Kristiania, 1914. B. 1 D. 1 : Biografier A-K Iver Hesselberg digital utgave side 372

 Referanser 

 Litteratur 
 Jørgen Solstad: Ole Amundrød og gården Amundrød i Larvik, i Jørn Holme (red.): De kom fra alle kanter - Eidsvollsmennene og deres hus, Cappelen Damm 2014, s. 226-227. ISBN 978-82-02-44564-5
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

 Eksterne lenker 


Kategori:Eidsvollsmenn
Kategori:Norske bønder
Kategori:Personer fra Larvik kommune